CELEX: 32010B0536
Language: sl
Date: 2010-05-05 00:00:00
Title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske fundacije za usposabljanje za proračunsko leto 2008

25.9.2010   
            
            
               SL
            
            
               Uradni list Evropske unije
            
            
               L 252/182
            
         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske fundacije za usposabljanje za proračunsko leto 2008
   (2010/536/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske fundacije za usposabljanje za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2008, skupaj z odgovori fundacije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3) in zlasti člena 17,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0083/2010),
   
               1.
            
            
               podeli razrešnico izvršni direktorici Evropske fundacije za usposabljanje glede izvrševanja proračuna agencije za proračunsko leto 2008;
            
         
               2.
            
            
               navaja svoje pripombe v spodnji resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Jerzy BUZEK
      
      
         
            Generalni sekretar
         
         Klaus WELLE
      
   
   
      (1)  UL C 304, 15.12.2009, str. 136.
   
      (2)  UL L 248, 16.9.2002, str. 1.
   
      (3)  UL L 354, 31.12.2008, str. 82.
   
      (4)  UL L 357, 31.12.2002, str. 72.
    ---documentbreak--- 
   
               25.9.2010   
            
            
               SL
            
            
               Uradni list Evropske unije
            
            
               L 252/183
            
         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske fundacije za usposabljanje za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske fundacije za usposabljanje za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2008, skupaj z odgovori fundacije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3) in zlasti člena 17,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0083/2010),
   
               A.
            
            
               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,
            
         
               B.
            
            
               ker je Parlament 23. aprila 2009 direktorici Evropske fundacije za usposabljanje podelil razrešnico glede izvrševanja proračuna fundacije za proračunsko leto 2007 (5) in v resoluciji, ki spremlja sklep Parlamenta o razrešnici, med drugim:
               
                           —
                        
                        
                           navedel, da je seznanjen z ugotovitvijo Računskega sodišča, da je v spremembi proračuna naveden nepravilen znesek namenskih prejemkov (namesto 3 400 000 EUR bi moral znašati 1 200 000 EUR),
                        
                     
                           —
                        
                        
                           ugotovil, da je v izjavi o zanesljivosti, ki je priložena letnemu poročilu o dejavnosti, direktorica ohranila zadržke iz prejšnjega leta glede politične negotovosti v partnerskih državah, finančnega upravljanja konvencije Tempus in možnih socialnih, pravnih in finančnih posledicah, kot tudi posledic za ugled, tehnične pomoči Tempus pri fundaciji;
                        
                     
         
               1.
            
            
               je nadvse zadovoljen s tem, da je Računsko sodišče razglasilo letne računovodske izkaze agencije za proračunsko leto 2008 kot zakonite in pravilne;
            
         
      Uspešnost
   
   
               2.
            
            
               v okviru vmesne ocene fundacije (končno poročilo EAC/06/05 z dne 25. maja 2006) ugotavlja, da je mogoče o učinku njenih dejavnosti na neposredne uporabnike podati na splošno pozitivno oceno; vendar ugotavlja, da je učinek na vladne institucije težko dokazati zaradi težav pri vzpostavljanju neposredne povezave med rezultati projektov fundacije in dejavnostmi teh institucij;
            
         
               3.
            
            
               pozdravlja, da je Komisija v letu 2008 izrazila 97-odstotno stopnjo zadovoljstva s podpornimi dejavnostmi fundacije; zlasti poudarja, da se je največ vlog, naslovljenih na fundacijo, nanašalo na politiko in prispevke za pripravo evropskih sosedskih instrumentov (32 %) ter na pripravo (21 %), načrtovanje (11 %), opredelitev projektov (10 %) ter na njihovo spremljanje;
            
         
               4.
            
            
               zahteva, da fundacija predstavi v razpredelnici, ki bo priložena prihodnjemu poročilu Računskega sodišča, primerjavo med rezultati, doseženimi v obravnavanem letu razrešnice, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost fundacije med enim in drugim letom;
            
         
      Področje delovanje fundacije
   
   
               5.
            
            
               je seznanjen, da je zaradi preoblikovanja Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (6) ta fundacija dobila možnost, da v primerjavi s prejšnjimi leti razvije svoje dejavnosti tudi na drugih področjih; ugotavlja, da Uredba (ES) št. 1339/2008 opredeljuje nove postopkovne mehanizme za odobritev razširjenega tematskega in geografskega področja delovanja fundacije;
            
         
      Sodelovanje z Evropskim centrom za razvoj poklicnega usposabljanja (Cedefop)
   
   
               6.
            
            
               glede na sorodnost obravnavane tematike poziva k tesnemu sodelovanju in sinergiji med fundacijo in Evropskim centrom za razvoj poklicnega usposabljanja ter poziva direktorici obeh agencij, naj v poročilih o dejavnosti zagotavljata redno obveščanje.
            
         
      Notranja revizija
   
   
               7.
            
            
               priznava, da je agencija od leta 2006 izvedla 12 od 27 priporočil, ki jih je oblikovala notranja revizijska služba; ugotavlja, da je med 15 priporočili, ki jih je še vedno treba izvesti, šest priporočil obravnavanih kot „zelo pomembnih“; zato odločno poziva fundacijo, naj nemudoma pripravi določene standarde notranje kontrole (glede postopkov dokumentiranja, nadzora finančnih transakcij in nemotenega poteka dejavnosti) in priporočila za upravljanje človeških virov (glede upravljanja človeških virov v okviru letnega načrtovanja in poročanja o dejavnostih, postavljanja ciljev in beleženja delovnega časa zaposlenih);
            
         
      Človeški viri
   
   
               8.
            
            
               je zaskrbljen nad ugotovitvami Računskega sodišča glede pomanjkanja preglednosti pri postopku izbora osebja in zaradi posredovanja Evropskega urada za boj proti goljufijam (OLAF), ki je začel preiskavo (OF/2009/0370); opozarja na smernice EU v zvezi s politiko zaposlovanja in zlasti na Direktivo Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (7) glede izbirnih meril in pogojev zaposlovanja; pričakuje, da bodo vse agencije EU vsaj minimalno upoštevale te smernice in poziva fundacijo, naj v prihodnosti daje zgled z izvajanjem poštenih, preglednih in celovitih postopkov zaposlovanja;
            
         
               9.
            
            
               odločno poziva fundacijo, naj poroča o razporeditvi svojih človeških virov; zlasti podarja, da neustrezno obravnavanje človeških virov pri letnem načrtovanju in poročanju o dejavnostih povzroča tveganje neučinkovitosti in pomanjkanje preglednosti pri razporeditvi osebja fundacije in pri njegovi uporabi; poleg tega poudarja, da bi morali cilje vsakega zaposlenega bolje uskladiti z letnimi in strateškimi cilji fundacije ter bi morali vključiti sistem za beleženje delovnega časa v okvir letnega načrtovanja in priprave proračuna;
            
         
               10.
            
            
               je seznanjen z ugotovitvijo Računskega sodišča, da obstajajo nekatere pomanjkljivosti pri postopkih zaposlovanja; zlasti poudarja, da morajo ocenjevalni odbori za zaposlovanje posredovati dovolj informacij o vodenih postopkih ter med drugim utemeljiti svoje odločitve in navesti datum, ko so bile sprejete, da se zagotovi preglednost teh postopkov;
            
         
               11.
            
            
               je seznanjen tudi z izjavo fundacije, da je začela podrobno revizijo svojih postopkov zaposlovanja kot odgovor na ugotovitve Računskega sodišča in v okviru notranje revizije, ki jo je v letu 2008 opravila služba za notranjo revizijo; zato poziva fundacijo, naj proračunski organ obvesti o sprejetih ukrepih in kasnejših rezultatih;
            
         
               12.
            
            
               je seznanjen z odgovorom fundacije, v katerem priznava utemeljenost mnenja Računskega sodišča glede dodatka za delo uslužbencev v tujini, saj jim je bilo izplačilo zavrnjeno zaradi napačnega tolmačenja veljavnih pravil; pozdravlja odločitev fundacije, da bo preučila zadevne primere in na podlagi tega ustrezno ukrepala;
            
         
               13.
            
            
               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (8) o uspešnosti, finančnem poslovodenju in nadzoru agencij.
            
         
      (1)  UL C 304, 15.12.2009, str. 136.
   
      (2)  UL L 248, 16.9.2002, str. 1.
   
      (3)  UL L 354, 31.12.2008, str. 82.
   
      (4)  UL L 357, 31.12.2002, str. 72.
   
      (5)  UL L 255, 26.9.2009, str. 149.
   
      (6)  UL L 131, 23.5.1990, str. 1.
   
      (7)  UL L 303, 2.12.2000, str. 16.
   
      (8)  Sprejeta besedila, P7_TA(2010)0139 (glej stran 241 tega Uradnega lista).